Sandman ble kjent i Sverige som del av guttegruppen FO&O. I 2017 ble gruppen oppløst, og Sandman innledet i stedet en solokarriere. Hans første solosingel «Every Single Day» toppet den svenske singellisten. Sandman deltok i Melodifestivalen 2018 med samme sang, og nådde finalen i Friends Arena, der han endte på en andreplass bak Benjamin Ingrosso og «Dance You Off». Han delte også ut de svenske poengene i Eurovision Song Contest 2018. Senere samme år ga han ut debutalbumet og la ut på turné sammen med kompisen og kollegaen Benjamin Ingrosso.